Πειραιάς, 23/03/2023

**Προς**:

Όλες τις Διευθύνσεις Δευτεροβάθμιας Εκπαίδευσης της χώρας, προκειμένου να ενημερωθούν οι σχολικές μονάδες της αρμοδιότητάς τους

**Θέμα: Έγκριση αιτήματος για υλοποίηση εκπαιδευτικού προγράμματος με τίτλο «Εισαγωγή στην Κυβερνοασφάλεια».**

Με την παρούσα επιστολή θα θέλαμε να σας ενημερώσουμε σχετικά με την Αρ. Πρωτ.: Φ.2.1/ΜΓ/65316/15442/Δ7 απόφαση του Υπουργείου Παιδείας και Θρησκευμάτων (Υ.ΠΑΙ.Θ.) περί έγκρισης του αιτήματός μας για την υλοποίηση του **εκπαιδευτικού προγράμματος «Εισαγωγή στην Κυβερνοασφάλεια»** κατά το σχολικό έτος 2022-2023. Η εν λόγω απόφαση έχει αναρτηθεί στην ιστοσελίδα του Υ.ΠΑΙ.Θ. (<https://edu-gate.minedu.gov.gr/index.php/2022-10-11-07-02-11/5936-2023-02-13-06-02-04>)

Στόχος του εκπαιδευτικού προγράμματος «**Εισαγωγή στην Κυβεροασφάλεια»** είναι να ενημερωθούν οι μαθητές/-τριες για τον ορθό τρόπο χρήσης του διαδικτύου, να αναγνωρίσουν την ανάγκη της προστασίας των προσωπικών δεδομένων τους κατά την περιήγησή τους στον κυβερνοχώρο, να εκπαιδευτούν σωστά ώστε να προστατεύουν την ψηφιακή τους ταυτότητα, να αντιλαμβάνονται τους κινδύνους που ελλοχεύουν κατά την ανταλλαγή ψηφιακών αρχείων και πληροφοριών, να μπορούν να ανιχνεύουν τα μηνύματα phishing και να γνωρίζουν πως πρέπει να δράσουν σε περίπτωση που πέσουν θύματα διαδικτυακών απειλών.

Το εκπαιδευτικό αυτό πρόγραμμα περιλαμβάνει ψηφιακό υλικό που έχει δημιουργηθεί από το Πανεπιστήμιο Πειραιώς ειδικά για το σκοπό αυτό και είναι προσαρμοσμένο στις γνώσεις και στις ικανότητες της ηλικιακής ομάδας στην οποία απευθύνεται. Δικαίωμα συμμετοχής στο πρόγραμμα έχουν μόνο οι μαθητές/-τριες που φοιτούν στα Γυμνάσια και Λύκεια της χώρας, δημόσια κα ιδιωτικά.

Το εκπαιδευτικό πρόγραμμα υλοποιείται από εκπαιδευτικό του σχολείου που διδάσκει το μάθημα της πληροφορικής, ο/η οποίος/-α προηγουμένως έχει λάβει τις απαραίτητες οδηγίες και εκπαίδευση από το Φορέα Οργάνωσης.

Η αποτίμηση του προγράμματος γίνεται μέσω ερωτηματολογίου το οποίο συμπληρώνουν προαιρετικά οι εκπαιδευτικοί.

Σε συνέχεια των ανωτέρω, για τους εκπαιδευτικούς που επιθυμούν να υλοποιήσουν το εκπαιδευτικό πρόγραμμα δίνονται τα ακόλουθα στοιχεία επικοινωνίας με την οργανωτική ομάδα, προκειμένου να λάβουν το εκπαιδευτικό υλικό, καθώς και σχετικές οδηγίες και καθοδήγηση για την υλοποίηση του προγράμματος:

|  |  |  |  |  |
| --- | --- | --- | --- | --- |
| **Α/Α** | **Ονοματεπώνυμο** | **Ιδιότητα** | **email** | **Τηλέφωνο** |
| 1 | **Χρήστος Ξενάκης**, Καθηγητής Τμήματος Ψηφιακών Συστημάτων Πανεπιστημίου Πειραιώς | Υπεύθυνος εκπαιδευτικού προγράμματος | xenakis@unipi.gr | 210-4142776 |
| 2 | **Κατερίνα Πούπουζα**, μέλος ΕΤΕΠ Τμήματος Ψηφιακών Συστημάτων Πανεπιστημίου Πειραιώς | Υπεύθυνη διαχείρισης εκπαιδευτικού προγράμματος  | kpoupou@unipi.gr | 210-4142752 |

Σας ευχαριστούμε εκ των προτέρων για τη συνεργασία

Ο Υπεύθυνος του εκπαιδευτικού προγράμματος

Καθηγητής Χρήστος Ξενάκης

Τμήμα Ψηφιακών Συστημάτων Πανεπιστημίου Πειραιώς

**Συνημμένα**: Η Αρ. Πρωτ.: Φ.2.1/ΜΓ/65316/15442/Δ7 απόφαση του Υ.ΠΑΙ.Θ.